

**Apele Continentale**

Apele Continentale sunt apele de pe continente. Ele sunt de două feluri :

* **Ape subterane** – formate prin infiltrarea în sol prin crăpăturile scoarţei. Ele se pot acumula dacă întâlnesc un **strat impermeabil** ( strat care nu lasă apa să treacă )
* **Ape de suprafaţă** – râuri, lacuri , bălţi,mlaştini etc.

Apele subterane se mai numesc şi **freatice**. Ele pot ieşi uneori la suprafaţă. Locul unde o apă subterană iese la suprafaţă se numeşte **izvor**. Există izvoare obişnuite, izvoare cu apă caldă ( numite **izvoare termale** ) şi **izvoare minerale** ( cu importanţă deosebită medical, turistic şi în alimentaţie)


Apa poate eroda ( distruge ) rocile . O rocă sensibilă la acţiunea apei este **calcarul ( rocă sedimentară )**


Această rocă este dizolvată în timp de acţiunea apei formându-se **peşteri** – grote în subteran În peşteri se formează **stalactite** ( ţurţuri de calcar care coboară de pe tavanul peşterii ) **stalagmite** ( ţurţuri care cresc de pe podeaua peşterii), **draperii , coloane** etc.

Când râurile strabat la suprafaţă o zonă cu calcare se formează văi înguste numite **chei şi defilee**.

**Apele de suprafaţă** sunt de două feluri :

* **Ape curgătoare – pârâuri ,râuri, fluvii** ( râuri foarte lungi care se varsă în mare sau ocean şi care transportă o cantitate mare de apă )
* **Ape stătătoare – lacuri, bălţi , mlaştini**

Apele curgătoare sunt apele care curg din zonele mai înalte spre zonele mai joase ale reliefului. Se pot alimenta din **ploi, zăpezi, izvoare şi gheţari**. Fiecare apă curgătoare are o suprafaţă de pe care îşi adună apele numită **bazin hidrografic**. Zona cea mai înaltă de relief care separă două bazine hidrografice se numeşte cumpănă de ape. Râurile mai mici care se varsă într-un râu mai mare se numesc **afluenţi** ai râului mai mare. Locul unde două râuri se unesc se numeşte **confluenţă**. Râurile modelează locurile pe unde trec formând o **vale.**

**Valea are următoarele componente :**

* **Albia minoră**
* **Albia majoră ( lunca)**
* **Terasele**
* **Versanţii**

**Apele stătătoare** – sunt lacuril, bălţile, mlaştinile. Acestea se formează prin acumularea apei în concavităţile scoarţei. **Lacurile pot fi naturale şi artificiale** ( create de mâna omului prin bararea unui râu )